Selvom turene bliver mødt med både undren og kritik, så giver det god mening at sende kriminelle og utilpassede unge til skibsprojekter i Caribien.

Sådan lyder det blandt andet fra en mor til en tidligere misbruger, og fra en af de kommuner, som sender unge til troperne.

Siden 1. januar 2015 har mindst 17 unge på landsplan været i Caribien til en samlet pris på godt 8,5 millioner kroner. Det skriver Metroxpress i dag på baggrund af en række aktindsigter.

"Prisen for turene er mindre end tilsvarende anbringelser og afrusning i Danmark, som slet ikke har samme succesrate." Jan Milandt, direktør, Frederikssund Kommune

Det har mødt kritik fra flere sider, men ifølge Pia Christoffersen, mor til en af deltagerne, er turene alle pengene værd:

- Det et virkelig noget, der hjælper de unge. Min søn kom ud af sit misbrug og er i dag en velfungerende ung mand og far til en dejlig pige på 4 år. Den tur har været guld værd for ham, siger Pia Christoffersen.

Frederikssund er en af de kommuner, som har sendt flest unge på sejlprojekter, og her ser man også en stor værdi de tropiske ture:

- Turene har stor effekt. Vi har haft 13 unge igennem i syv år. De 12 af dem er hjemme, og de er enten i beskæftigelse eller under uddannelse, siger Jan Milandt, der er direktør for opvækst, uddannelse og kultur i Frederikssund Kommune

Ifølge ham vil kommunen fortsætte med at sende unge på tilsvarende projektet: